7.5.2021

**Lumijoen kunta**

**Kirjaston vinkit digitaitojen vahvistamiseen**

Koronarajoitusten myötä olemme joutuneet tilanteeseen, jossa monia asioita tehdään nyt digitaalisesti, eikä se ole kaikille helppoa. Jokainen kansalainen, organisaatio, järjestö ja yhdistys voi auttaa digitaidoissa korona-arjen eristämiä läheisiään oman kykynsä mukaan. Tuomalla tuen lähemmäksi, jakamalla tietoa ja vinkkejä tarjolla olevasta digituesta ja auttamalla muita niissä digipalveluissa, joita osaat itse käyttää, teet arjesta läheisellesi helpompaa.

Tässä Lumijoen kirjaston vinkit digitaitojen vahvistamiseen.

**Digittää-hanke**

Oulu-opiston hallinnoima Meri-Pohjolan opistopiirin yhteinen DIGITTÄÄ- hanke antaa digitukea kaikille sitä haluaville. Tässä tilanteessa, jossa lähikontaktit on ohjeistettu pitämään mahdollisimman vähäisinä, tarjotaan matalan kynnyksen puhelinneuvontaa seuraavasti: maanantaisin ja keskiviikkoisin klo 10:00-12:00, puh. 040 596 9384,

tiistaisin ja torstaisin klo 12:00-14:00, puh. 040 610 8043

Digittää-hanke järjestää liveopetus-tuokioita, jotka löytyvät hankkeen sivuilta: <https://digittaa.net/>.

Liveopastuksia vetää digikouluttajat Eija Hevosmaa ja Mika Suonperä, joilta voi myös kysyä neuvoa etukäteen vaikkapa Faccebook-tilin tai Gmail-tunnuksen luomiseen p. 040 610 8043 / 040 704 5194 / [opettajatvt@gmail.com](mailto:opettajatvt@gmail.com)

**Huijausinfo**

Kuluttajaliiton Huijarit kuriin! – hanke keskittyy digihuijausten ennaltaehkäisyyn ja huijausten uhrien tukemiseen. Sivustolta löytyy tietoa erilaisista nettihuijauksista, ohjeita siihen miten tunnistaa huijausyritys sekä tietoa siitä, miten toimia, jos joutuu huijatuksi.

<https://www.kuluttajaliitto.fi/hankkeet/huijarit-kuriin/>

**Kirjaston verkkoasiointi ja e-kirjastopalvelut**

Oulun kaupunginkirjaston Youtube-kanavalta löydät ohjevideot verkkokirjastossa asioimiseen:

<https://www.youtube.com/watch?v=lpMrD6ei0Zk&list=PLU_zfQB-x2VU9CDlAcG1gOIgyKsw4qVTb>

sekä pikaohjeet e-aineistopalvelujen käyttämiseen:

<https://www.youtube.com/watch?v=PLHfsAvPldI&list=PLU_zfQB-x2VVwexMBQuQeQTCQHYhNxXod>

OUTI-kirjastojen verkkokirjaston löydät osoitteesta.

<https://outi.finna.fi/> ja e-aineiston osoitteesta

<https://outi.finna.fi/Content/ekirjasto>

**Kansalaisneuvonta**

Kansalaisneuvonta auttaa kansalaista löytämään oikean viranomaisen tai viranomaisen sähköisen palvelun asiansa hoitamiseen. Lisäksi Kansalaisneuvonta tarjoaa tukea sähköiseen asiointiin ja vastaa yleisluontoisiin julkisia palveluita koskeviin kysymyksiin. <https://kansalaisneuvonta.fi/fi-FI>

**Omakanta**

Omakanta on kansalisille tarkoitettu verkkopalvelu, jossa näet omat hoitotieto ja reseptitietosi. Omakanta-palvelun verkkokoulussa tutustut lyhyessä ja tehokkaassa ajassa Omakantaan, sen toimintoihin ja Omakannan käytöstä saataviin hyötyihin. Opetuspaketista löydät myös Omakannan lyhyet opastevideot: <https://www.kanta.fi/omakanta-verkkokoulu/#/?_k=6qvpb4>

**SeniorSurf**

Vanhustyön keskusliiton SeniorSurf-sivusto rohkaisee ikääntyneitä ihmisiä tarttumaan tietokoneisiin ja nettiin. Opetella voi itsekseen tai vaikka sukulaisen tai naapurin opastuksella: <https://www.seniorsurf.fi/>

**Verohallinto**

Verohallinnon YouTube-kanavalta löydät ohjeita OmaVero-palvelussa asiointiin:

<https://www.youtube.com/channel/UCVGeKHwTsAKYnksI5RArrWg>

**Ylen Digitreenit**

Ylen Digitreenit-sivustolta voi omatoimisesti ja omaan tahtiinsa opetella erilaisia digitaitoja, esimerkiksi sähköpostitilin luomista, WhatsAppin käyttöä ja asiakirjojen muuttamista sähköiseen muotoon: <https://yle.fi/aihe/digitreenit>

Jos autat digitaitojen kanssa vasta-alkajaa, voit hyödyntää tätä sivustoa:

<https://yle.fi/aihe/artikkeli/2019/03/01/neuvotko-netin-kaytossa-ihan-alkeista-aloittavaa>

Digitreenien sanastosta löydät satojen arkisten digisanojen selkeät selitykset. Hae termiä kirjakielellä, puhekielellä tai vaikka englanniksi!

<https://yle.fi/aihe/artikkeli/2019/03/25/mita-ovat-selain-kayttis-ja-wifi-laaja-digisanasto-selittaa-sanat-selvalla>